ky en kk ky ru ru ky ky ru ru ru bg ru ru ru en hbs_cyr ru ky hu ky ru av ru ky ru ky ru ky ky ky ru ky ky ky ky ky ky ky ky ky ky ky ky ky ru hu ru ky ru ky ru ce ru ky ru ky ru ru ru ru ky ru ky bg ky ru ru ru ky ru ky ru ky ru ky ru ky ky ru ky ru av ru be ru ru ru ky ru ky ru ky ru ru ru
"Агым", 06.11.09 - 20-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Белгилүү миллиардердин Berkshire Hathaway инвестициялык компаниясы узундугу 51,8 миң чакырым турган Burlington Northern and Santa Fe (BNSF) темир жолун 44 млрд. долларга сатып алууну макулдашты. Компания темир жолдун ар бир акция үлүшүн 100 доллардан баалап, жалпы акциянын 77,4 пайызын сатып алмакчы. Буга чейин темир жолдун акциясы 76 доллардан гана бааланган. Бүгүнкү күндө Уоррен Баффеттин компаниясынын активдеринин жалпы суммасы 150 млрд. долларга барабар. Berkshire Hathaway компаниясынын Coca-Cola, American Express, Washington Post, Gillette, Walt Disney жана башка ири корпорацияларда үлүштөрү бар. Экономисттердин баамында, бул миллиардердин эң ири сатып алуусу болду.
Модель айым ири парфюмериялык компанияга ондогон миллион доллар карыз болуп калды. Фирма жетекчилигинин айтымында, Наоми алар менен 2000-жылдан бери кызматташып келет. Кемпбел үчүн атайын "Naomi Campbell", "Cat Deluxe" жана "Seductive Elixir" аталыштагы үч духи чыгарышкан. Келишимге ылайык, Наоми продукцияларды өзүнүн атынан сатып, түшкөн пайданын кандайдыр бир бөлүгүн компанияга которушу керек. Бирок, ушу жылга карата Кэмпбел айым фирмага бир дагы тыйын бербептир. Буга жинденген компания жетекчилиги олчойгон сумма өндүрүп алуу максатында моделди сотко сүйрөгөн кербези. Бирок, модел айымдын соттошуп жүргөнгө убактысы да, мүмкүнчүлүгү да жок. Ал Доронин аттуу орус олигархына өлө ашык болуп, махабат торунан чыгалбай аткан кези.
"Властелин колец", "Матрица" тасмаларын тарткан бул адам эми Мухаммед пайгамбар тууралуу тасманын продюсери болду. Англис тилинде тартыла турган бул тасманын бюджети 150 млн. долларды чапчып, 2011-жылга пландаштырылган. Осборн жаңы фильмин "маданий, диний тоскоолдуктарды жое турган улуттар аралык долбоор" катары мүнөздөйт. "Тасма адамдарга исламдын чыныгы маанисин түшүнүүгө жардам берет" дейт продюсер. Учурда тасмага тартылууга дүйнөлүк белгилүү актерлорду тартуу, алар менен келишим түзүү иштери кызуу жүрүп жатат. Тасма качан көрүүчүлөрдүн сынына коюларын азырынча Осборн ачыктаган жок.
Голливуд актрисасы бакма уулу Меддокстун ар бир түшкөн тиши үчүн 50 доллардан төлөп турмакчы. "Сыйлык" ээси 50 "жашылбайды" өзү каалагандай корото алат. Анжелина айым мындай жөрөлгөнү үч жаштагы уулу Пакска, эки жашар кызы Захарага да колдонорун кыйытты. Бирок, Жоли бул аркылуу кандай максатты көздөп атканын тирүү жан билбейт.
Польшанын президенти Лиссабондук келишимге кол коюу маалында сынып калган калем сабын аукциондо 6300 долларга пулдады. Кызыгы, калем сапты президентти дайыма сындап келген депутат Сейма Януш Поликот сатып алган. Януш Поликот телеге берген интервьюсунда сатып алган калем сабын Лех Качинскийдин "эрксиздигинин символу" деп атагандыгын жашырбады. Поликот өлкөнүн премьер-министри Дональд Туск жетектеген "Жарандык платформа" партиясынын өкүлү катары Лиссабон келишимине кол коюуга Качинскийди кезинде жүз ирет үндөгөн. Президент 18 ай бою буга кол койбой жүрүп, 2009-жылы 10-октябрда гана кол коердо азыркы аукциондогу калем сап кокусунан сынып калат. Бирок, президент жардамчысынын калем сабы менен келишимге кол койгон.
Кандүйнө. 1989-жылы зордуктоо үчүн 15 жылга кесилген Энтони Соуэллдин эркиндикке чыкканына аз гана убакыт болгон. Полиция кызматкерлери Соуэллди жакында болгон зордуктоого шектүү деп кармоого келип, үйүнөн белгисиз бир адамдын өлүгүн табышкан. Көп өтпөй 50 жаштагы Соуэллдин бакчасынан дагы төрт аялдын денесинин калдыктары табылат. Иликтөөнүн жыйынтыгында үйдүн айланасында дагы үч аялдын денеси көмүлгөнү аныкталган. Табылган денелер чирип кеткендигинен улам полиция кызматкерлери алардын көмүлгөнүнө көп болгон деген пикирди айтышат. Экспертизанын жыйынтыгында өлгөндөрдүн бардыгы аялдар экени билинген.
Маңдүйнө. Аризона штатында 48 жаштагы ирактык Альмалеки өзүнүн кызын улуттук салтты бузуп, батыштын жашоосун жактыра баштаганы үчүн машинеси менен тебелеп өлтүрдү. 20 жаштагы Нур Фалех Альмалекинин денеси катуу жанчылгандыктан эки жума эсине келе албай жатып көз жумган. Нур менен кошо бул кырсыкка 43 жаштагы Амаль Халаф аттуу Нурдун болочок кайненеси кабылган. Ал оор жаракат алып, бирок аман. Өз кызын өлтүргөн канкор Англиядан качып кетүүгө камынып жаткан жеринен кармалып, сотто кылган кылмышын толук мойнуна алды. Альмалекинин үй-бүлөсү 1990-жылы Ирактан Аризона штатына көчүп келген эле.
Таңдүйнө. Жакында Creative Technology компаниясы бардык талапка жооп берген электрондук китептерди чыгара баштамакчы. Мындай китептерде сенсордук экран болуп, текстти сөзгө айландыра турган функциясы болот. Компаниянын билдиришинче, MediaBook аталган бул электрондук китептерден текстти кагазга чыгарып, сүрөттөрдү, тасмаларды көрсө да болот. Баарынан жакшысы, китептер интернетке туташып, эс тутумунун көлөмү чоң болот. Бирок, бул китептер электр энергиясын көп жегендиктен, ага талап аз болушу мүмкүн дегендер да бар.
Байдүйнө. Дүйнө эли каржы каатчылыгынын кесепетин тартып аткан кербези. Ал эми орус миллиардери Роман Абрамовичге финансы кризиси чымын чакканчалык да таасир калтырбагандай. Америкалык басылмалардын маалымдашынча, Роман мырза жубайы менен Нью-Йорктогу абройлуу ресторандардын биринде түштөнүп, 52 миң доллар сарптаган. Ресторан кожоюнунун айтымында, олигарх карпаччо баштаган кымбат баадагы тамактарды баш кылып, үч бөтөлкө элита вино заказ кылыптыр. Мындан да кызыгы, Р.Абрамович жакшы тейлегени үчүн официант кызга 7000 доллардан сырткары, 5000 доллар "белек" кылган.
Эсдүйнө. Манчестерде "тез жардам" кызматынын айдоочусу эсине жара чыгып оорулууну машинеде унутуп кетип калган. Шаршембиден бейшембиге караган түнү 65 жаштагы карыяны "тез жардам" кызматы ооруканага кезектеги текшерүүдөн өткөрүү үчүн алып кетишкен. Ал кайра кайтпагандыктан карыя жашаган карылар үйүнүн кызматкери полицияга анын жоголгондугу тууралуу билдирет. Түнкү саат бирлерде полиция кызматкерлери машинеде унутулуп калган карыяны табышты. Көрсө, ал кечки саат жетиден түнкү саат бирлерге чейин машинеде камалып жаткан экен. Унутчаак айдоочу кызматынан кол жууп, медицина кызматкерлери карыянын каалаганын аткарарын убада кылышып, кечирим сурашты.
УКРАИНА. Жогорку Раданын депутаттарынын көбү 2009-жылга карата бюджетти 1 млрд. гривенге көтөрүү мыйзам долбоорун колдошту. Бул каражат өлкөнүн батыш тарабын каптап келаткан өпкө, сасык тумоо оорусуна каршы күрөшүүгө жумшалмакчы. Мыйзам долбоору боюнча каражаттын жумшалышын саламаттык сактоо министрлиги колго алышы керек. Өлкөнүн каржы министри Владимир Матвийчук Раданын спикерине бул мыйзамга тезинен кол коюлбаса, чочко тумоосу өлкөдө тез таркап баратканын билдирет. Учурда Украинада 71 адам сасык тумоо, чочко тумоосунун курмандыгы болуп, миңдеген украиналыктар ооруп, ооруканаларга жаткырылган.
ИТАЛИЯ. Адам укуктары боюнча Европалык соту италиялык мектептерде Иисус Христостун сүрөттөрүн алып салуу чечимин чыгарды. Соттун мындай чечим чыгарышына доогер Соиле Лаутсинин арызы себепкер болгон. Ата-теги финн Соиле арызында балдарына светтик билим бергиси келерин, Иисустун сүрөтүнүн илиниши балдардын укугун тебелөө экендигин көрсөткөн. Муну канааттандырып жогорудагыдай чечим чыгарган сот Лаутсиге 5 миң евро компенсация төлөп берүүнү билим берүү министрлигине жүктөгөн. Соттун мындай чечимине билим берүү министри, өкмөт мүчөлөрү нааразычылыктарын дароо билдиришти. Министрлердин бири бул чечимди "шылдың, уят" десе, дагы бири "Европа өзүнүн христиандык тегин унутту" деген. Христостун сүрөтүн мектептерде илүү мыйзамы 1920-жылы кабыл алынып, 1985-жылы христиан дини мамлекеттик дин катары таанылган.
ВЕНГРИЯ. Улуттук банкы кагаз акчалардан тажап, эми тыйындарды чыгарууну пландаштырууда. Куну 1 еврого тең 200 форинт кагаз акчалары бат жыртылып калгандыктан өкмөт бул банкнотторду толугу менен жыйнап алып, ордуна ал банкноттор менен куну бирдей тыйындарды чыгарууну чечти. Биринчиден, тыйындарды чыгарууга аз каражат кетсе, экинчиден, алар колдонууга ылайыктуу. Чогулган акчалардын жалпы салмагы 40 тоннага жакын болуп, ал жылытуу системасына отун катары колдонулмакчы.
ФРАНЦИЯ. Журналисттердин таппаган нерсеси жок десең. Жакында 4-бийликтин өкүлдөрү Франциянын президенти Николя Саркозиге байланышкан сенсациялуу жаңылык таратышты. 1967-жылы тартылган тасмада Саркози (агезде 12 жашта болчу) самолет чыгаруучу компанияны рекламалаганы баяндалат. Николянын эмгеги үчүн компания күнүнө 30 фунттан төлөгөн. Бул фактыны ишкананын мурдагы жумушчулары да тастыктап, Н.Саркози кезинде жарнамалык иштер менен шугулданганын баса белгилешти. Эске салсак, болочоктогу өлкө башчысын рекламага тартылууга атасы Пол Саркози алып келген.
WWW булактарынан даярдаган Мелис СОВЕТ уулу
кыргыз тилиндеги гезит "Агым"
email • архив • редакция
Эртең маалымат жана басма сөз күнү
Турсунбаев Америкага эмнеге баргысы келбейт?
Будур-будур тоолордон Бука минип мен келдим…
Карабы, акпы мышык чычкан кармаса болбодубу
Осмонакун ИБРАИМОВ, коомдук ишмер:
"Азимбек Бекназаров - коррупционер-лердин "рекордсмени"
Парламентке кыскартуу эмес, реформа зарыл
Жараткан бирөө эле, аны бөлүшө албагандар көп
Малдүйнө алдыга озуп, жандүйнө дагы аксады
"Кыргызстандын музыкалык билим берүүсү мыкты"
КР эл артисти Замирбек ҮСӨНБАЕВ:
"Атамдын эки аялынын сүймөнчүгү болгом"
Бир өмүр чак келбес өнөр
Тып… тып… тамчы кабар
"Сумерки" фанатизми эмнеден башталды?
Атагы аалам жарган Акира Куросава
Кыргызстан бир алпты бага албайбы?